B-gjengen (Oslo)

B-gjengen er en av flere gjenger tilknyttet Oslos underverden. Gjengen har i alle fall holdt på siden 1990-årene og har utspring i det pakistanske milijøet i Oslo. Gjengen er kjent for flere lovbrudd tilknyttet til salg av narkotika, torpedovirksomhet, vold og drap.

Den 8. januar 2001 ble en mann tilknyttet A-gjengen skutt og drept på Tøyen i Oslo. Khuram Shabbir Malik ble dømt til 12 års fengsel for drap, og Shahid Rasool ble dømt for trusler i samme sak.

Medlemmer av B-gjengen var i mange år mistenkt og siktet for drap og drapsforsøk på Sandaker i februar 2004, men politiet henla saken i 2012.

B-gjengen var involvert i en skyteepisode på Aker Brygge, 20. august 2006, hvor lederen av gjengen Young Guns ble skutt ned og hardt skadet. I begynnelsen av september samme år ble tolv personer med tilknytning til gjengen arrestert av politiet for ulike forhold i en samordnet aksjon.

B-gjengens fremste rivaler har vært A-gjengen.

Se også
 A-gjengen
 Young Guns (gjeng)

Referanser

Litteratur  
 Ghulam Abbas Gudfaren. Om B-gjengen, integrering og livet i den kriminelle underverdenen Cappelen Damm 2022

Kriminelle organisasjoner
 
Narkotikakriminalitet
Pengeinnkreving
Pakistan